Liesbeth by Selina | Miss Belgium
Liesbeth by Selina
Selina De Maeyer maakte op reis in Egypte van Miss Universe Belgium enkele prachtige foto’s. AfriForum dien klagtes in weens R967 miljoen-wanbesteding deur KwaZulu-Natal-departement - Stop Korrupsie
AfriForum dien klagtes in weens R967 miljoen-wanbesteding deur KwaZulu-Natal-departement
Apr 28, 2016 | Wanbesteding
AfriForum het vandag as deel van sy “Genoeg is Genoeg”-veldtog – wat op Maandag, 18 April afgeskop het – ’n strafregtelike klag ingedien teen dr. Sifiso Mtshali, hoof van KwaZulu-Natal se departement van gesondheid. Dít volg nadat die organisasie die departement se jaarverslag ontleed het en gevind het dat Mtshali ingevolge artikel 86(1) van die Wet op Openbare Finansiële Bestuur, 1999 moontlik aan ’n misdryf skuldig is.
Die jaarverslag van die provinsie se departement van gesondheid toon dat dié departement ongemagtigde uitgawes van R128 miljoen, en onreëlmatige uitgawes van R839 miljoen in die 2014/2015-boekjaar aangegaan het.
“Onreëlmatige uitgawes is al die uitgawes wat aangegaan is teenstrydig met wat die Wet voorskryf. Ongemagtigde uitgawes is uitgawes deur departemente wat nie in ooreenstemming met die goedgekeurde begroting bestee is nie. Dié buitensporige uitgawes kon voorkom word indien Mtshali sy verpligtinge nagekom het,” het Monique Taute, AfriForum se nasionale veldtogkoördineerder, gesê.
Die klag teen Mtshali is gebaseer op beweerde finansiële wanbesteding ingevolge die bogenoemde Wet. Departementshoofde is beamptes wat daarvoor verantwoordelik is om onreëlmatige, vrugtelose, verkwistende en ongemagtigde uitgawes te voorkom en om skuldige partye aanspreeklik te hou. “Mtshali het belastingbetalers in die steek gelaat deur te versuim om sy verantwoordelikhede na te kom,” het Taute gesê.
Kliek hier vir die volledige verslag:
2016-04-18 Verslag – Wanbesteding van toegedeelde belastinggeld